b"\n_START_ARTICLE_\nK\xc5\x8drli Stalte\n_START_PARAGRAPH_\nK\xc5\x8drli Stalte (lettisk: K\xc4\x81rlis Stalte; 1870 i Mazirbe i Guvernement Kurland \xe2\x80\x93 12. januar 1947 i Tyskland) var en produktiv livisk kulturarbejder og aktivist. Stalte arbejdede som l\xc3\xa6rer i Dundaga og Mazirbe, og som sprogl\xc3\xa6rer i livisk i Lielirbe; og som kantor og organist i Mazirbe. Hans hustru var tyskbaltisk og han flyttede sammen med hende til Tyskland da tyskbalterne repatrieredes i 1939 p\xc3\xa5 Hitlers ordre._NEWLINE_Stalte skrev mange digte p\xc3\xa5 livisk, heriblandt Liv\xc3\xb5d Lol\xc3\xb5d, og han skrev teksten til den liviske nationalhymne Min iz\xc4\x81m\xc5\x8d. Hans v\xc3\xa6rker omfattede ogs\xc3\xa5 overs\xc3\xa6ttelse af det Nye Testamente (\xc5\xaa\xc5\xbe testament) og han deltog i skabelsen af den st\xc3\xb8rste liviske ordbog Livisches Worterbuch mit Grammatischer Einleitung. K\xc5\x8drli Staltes datter Margareta Stalte komponerede adskillige sange med K\xc5\x8drlis' digte som tekst."